Sheryl verbeter Afrikarekord in 100 m-uitdunSheryl James spog met haar brons medalje in die 400 m-item. Foto: Twitter. Suid-Afrika se Sheryl James is besig om met ’n rits skittervertonings in Tokio vorendag te kom. Die 35-jarige atleet het sopas vir die 100 m (T37)-eindronde gekwalifiseer met haar tyd van 13,58 sekondes. Dit is nie net haar persoonlike beste tyd in dié item nie, maar sy het terselfdertyd ook die Afrika-rekord verbeter. Vroeër het sy vierde in die 200 m geëindig, terwyl sy die brons medalje in die 400 m verower het. “Ek het hierheen gekom om in ’n eindronde te hardloop, ’n persoonlike rekord te verbeter en om ’n medalje te wen. Ek is so bly ek kon al my doelwitte bereik het,” het sy ná haar bronsmedaljevertoning gesê. Sy het die vyfde vinnigste kwalifiserende tyd gehardloop, terwyl China se Wen Xiaoyan die vinnigste atleet in die uitdunrondes was. Atlete wat tot die 100 m-eindronde deurgedring het: Wen Xiaoyan (China) 13,26 sekondes Jiang Fenfen (China) 13,34 sekondes Jaleen Roberts (VSA) 13,41 sekondes Mandy Francois-Elie (Frankryk) 13,48 sekondes Sheryl James (Suid-Afrika) 13,58 sekondes Nataliia Kobzar (Oekraïne) 13,85 sekondes Viktoriia Slanova (Russiese Paralimpiese Komitee) 13,88 sekondes Sabina Sukhanova (Oesbekistan) 13,91 sekondes Women’s 100m, heats (T37): Sheryl James finished 3rd in her heat in an African record and PB 13.58 and she is through to the final #TeamSA #Tokyo2020 — Team South Africa (@TeamSA2020) September 1, 2021